కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘షకీలా’ ఫస్ట్ ‌లుక్ పోస్టర్.. ఆమె పోర్న్ స్టార్ కాదు!
షకీలా.. ఈ పేరు వినగానే యువత గుండెల్లో అలజడి మొదలవుతుంది. మలయాళ సూపర్ స్టార్లలో వణుకు పుడుతుంది. మరి, ఆమె బయోపిక్ ఫస్ట్ లుక్‌ పోస్టర్ ఎలా ఉందో మీరూ ఓ లుక్కేయండి.
Samayam Telugu | Updated:
Nov 3, 2018, 04:51PM IST
‘షకీలా’ ఫస్ట్ ‌లుక్ పోస్టర్.. ఆమె పోర్న్ స్టార్ కాదు!
ఒకప్పుడు మలయాళ చిత్ర పరిశ్రమలను ఒక ఊపు ఊపిన శృంగార తార షకీలా జీవితంపై తెరకెక్కుతున్న చిత్రం ‘షకీలా’. ఈ సినిమాకు సంబంధించిన ‘ఫస్ట్ లుక్’ ఇటీవల విడుదలైంది. ఈ సినిమాలో షకీలా పాత్ర పోషిస్తున్న రిచా చద్దా ‘షకీలా’ మూవీ పోస్టర్‌ను ట్వీట్ చేసింది. షూటింగ్ స్పాట్‌లో ఓ సన్నివేశం చిత్రీకరణ వీడియో కూడా పోస్ట్ చేసింది.
ఇంద్రజిత్‌ లోకేష్‌ దర్శకత్వంలో మ్యాజిక్‌ సినిమా ప్రొడక్షన్స్‌ నిర్మిస్తున్న ఈ సినిమా తెలుగు‌తో పాటు హిందీ, మలయాళం, తమిళ భాషల్లో విడుదల కానుంది. ‘షకీలా’ సినిమాకు ‘నేను పోర్న్ స్టార్ కాదు’ అని క్యాప్షన్ పెట్టారు. రిచా ఇన్‌స్టాగ్రమ్‌లో పోస్ట్ చేసిన మరో పోస్టులో ఈ సినిమా గురించి చెబుతూ.. షకీలా పాత్ర కోసం తనను సంప్రదించినప్పుడు తనకు భయమేసిందన్నారు. అయితే, షకీలాను కలిసి మాట్లాడిన తర్వాత ఈ సినిమా చేయగలను అనిపించిందని తెలిపారు. షకీలా తనకు అన్యాయం చేసినవారిని సైతం క్షమించారని, ఆమె వ్యక్తిత్వం తెలుసుకున్న తర్వాత ఈ సినిమాలో నటించాలని నిర్ణయించుకున్నానని తెలిపింది.
ఇటీవల ఈ సినిమాపై షకీలా మాట్లాడుతూ.. ‘‘నా జీవితంపై తీస్తున్న ఈ సినిమాపై నేను దర్శకుడికి ఎలాంటి నిబంధనలు పెట్టలేదు. నా కెరీర్, జీవితం గురించి ఉన్నది ఉన్నట్లుగా దర్శకుడికి చెప్పాను. నిజాలు దాచుకుంటే.. ఇక బయోపిక్‌ తీయడమెందుకు? రిచాకి, నాకు ఫిజికల్ సిమిలారిటి ఉంది. మా ఇద్దరి ఆలోచనా విధానం కూడా ఒక్కటే’’ అని తెలిపింది. ఈ చిత్రంలో ష‌కీలా కూడా ఓ ముఖ్య పాత్రలో నటిస్తున్నారు.
Presenting the first look of #Shakeela! @indrajitlankesh @ShakeelaFilm https://t.co/CLkhpt8hOQ
&mdash; TheRichaChadha (@RichaChadha) 1540994127000
.@RichaChadha on location shoot of film #Shakeela biopic. https://t.co/kN6gVQIlWM
&mdash; Bhawna Munjal (@bhawnamunjal) 1541007853000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.